Hantering van GEPF bron van kommer | Netwerk24
Hantering van GEPF bron van kommer
Deur Japie Coetzee, Oudtshoorn 27 Junie 2020 00:00
Dit is 'n bron van kommer dat elke minister probeer om sy hand te lê op die Staatsdienspensioenfonds (GEPF) om sy boeke te laat klop of 'n antwoord te kry vir sy politieke beloftes.
Die lede van die fonds moes tevrede wees met 'n verhoging van 3,6%, hoewel hulle weens Covid-19 baie ekstra dokters-, hospitaal- en kosuitgawes het en 'n stryd om oorlewing voer.
Almal verwys net na ons broosheid en ons geringe kans op oorlewing indien ons met die virus in aanraking sou kom en dit is maar waar dit eindig.
Lede sal dit ernstig moet oorweeg om toe te sien dat die volle raad van trustees vervang word, aangesien hulle in dié tyd soos die graf swyg. Hulle is beslis nie daar om na die belange van die lede om te sien nie.
Alle instellings, selfs die regering, doen aanbiedings om die lewe draagliker te maak, maar die GEPF se raad van trustees rep geen woord nie.